Business A Spa – WordPress theme | WordPress.org
Hierdie is die sub-tema van Business-A.
Vertaal Business A Spa ŉ Dokter in die palm van jou hand - Maroela Media
Die Medici-app is pas in Suid-Afrika bekendgestel en stel gebruikers in staat om met hul dokter deur ŉ oproep, teksboodskap of video-oproep te gesels. Foto: Pexels/Pixabay.com
Is jy moeg om ure in ŉ dokter se wagkamer te vertoef net om ŉ nuwe voorskrif vir chroniese medisyne te kry.
ŉ Nuwe app, Medici, is pas in Suid-Afrika bekendgestel en stel gebruikers in staat om met hul dokter te gesels deur ŉ oproep, teksboodskap of video-oproep teen ŉ fraksie van wat ŉ gewone konsultasie jou uit die sak sou jaag.
Die app gee jou toegang tot ŉ verskeidenheid van gesinsgeneeshere, kinderartse, dermatoloë, tandartse, geestesgesondheidsverskaffers, voedingkundiges, dieetkundiges en selfs veeartse.
“Dit is vir my ŉ eer om die Medici-app in Afrika bekend te stel want ek weet dit gaan miljoene lewens verander en toegang tot hoë gehalte gesondheidsorg aan pasiënte bring,” het Clinton Phillips, stigter en uitvoerende hoof van Medici gesê.
“Hierdie innovasie in die tegnologie van gesondheidsorg gaan die manier waarop dokters en pasiënte kommunikeer beslis verander.”
Die app is in Amerika uitgetoets en word nou aan Suid-Afrikaners beskikbaar gestel in samewerking met dr. Michael Mol en die span van Hello Doctor wat reeds sowat 400 000 pasiënte in Suid-Afrika bedien.
Medici bied pasiënte:
ŉ Geleentheid om in die gerief van hul eie huis ŉ konsultasie of opvolgafspraak te maak, wat die wagtydperk en verwante kostes uitskakel.
Die gemoedsrus dat jy tydige reaksie op jou mediese vrae of noodgevalle na-ure sal ontvang.
ŉ Bykomende, direkte lyn van kommunikasie met jou mediese diensverskaffer.
ŉ Gesentraliseerde plek waar al jou mediese rekords bygehou word van die oomblik wat jy die app aflaai.
ŉ Gebruikersvriendelike, deursigtige betalingstelsel wat direk met die Medici-platform geïntegreer word.
Gebruikers van die Medici-app ontvang ná elke konsultasie ŉ faktuur wat hulle self van hul mediesefonds kan eis en pasiënte wat nie oor ŉ mediesefonds beskik nie, sal ook baat vind omdat die konsultasiefooie veel laer is.
Die Medici-app bied ook verskeie voordele aan mediese spesialiste omdat die app hulle help om pasiënte beter te bestuur en die administratiewe koste van ŉ mediese praktyk kan verminder.
Gebruikers kan die Medic-app gratis via die App Store of Google Play aflaai. Konsultasiefooie op Medici word deur die medieseverskaffer bepaal. Vir meer inligting besoek medici.md.
Deel van: Digitaal, Gesondheid, Goeie nuus
FANTASTIES! Dokters byt ons uit! Betaal tans R438 per konsultasie en daar is nie meer iets soos geen fooi as jy terug gaan met dieselfde probleem nie, jy betaal weer en weer en weer!
Ek kan nie dink dat die HPCSA dit sal goedkeur nie en die vraag is sal MPS Dr’s dek wat as gevolg van mis diagnose gedagvaar word? En dit is nie gratis nie so maak eers seker by jou fonds hulle gaan die fooi dek.